се свърза със заявителите, известните производители износители в КНР, известните несвързани вносители в Съюза и органите на КНР.
 (8)
 Всички заинтересовани страни бяха приканени да изложат становищата си, да представят информация и да осигурят подкрепящи доказателства в сроковете, определени в известието за започване на преглед. На заинтересованите страни също така беше предоставена възможност да подадат искане да бъдат изслушани от службите на Комисията, на които е възложено разследването, и/или от служителя по изслушванията при търговските процедури.
 1.5. Изготвяне на извадка
 (9)
 В известието за започване на преглед Комисията посочи, че може да изготви извадка от заинтересованите страни в съответствие с член 17 от основния регламент.
 1.5.1. Изготвяне на извадка от производители износители в КНР
 (10)
 Заявителят представи списък с 33 китайски износители/производители на разглеждания продукт (8). Поради това с оглед на очевидно големия брой износители/производители в КНР Комисията заяви намерението си да изготви извадка в известието за започване на преглед.
 (11)
 За да реши дали е необходимо изготвянето на извадка и — ако случаят е такъв — да направи подбор за нея, Комисията поиска от всички известни производители износители в КНР да представят информацията, посочена в известието за започване на преглед. Освен това тя поиска от Мисията на КНР в Съюза да посочи и/или да се свърже с други евентуални производители износители, които е възможно да проявят интерес към участие в разследването.
 (12)
 Петима производители или групи производители в КНР представиха поисканата информация и се съгласиха да бъдат включени в извадката. Като се има предвид големият брой известни износители/производители на продукта, предмет на прегледа, в КНР, беше счетено, че нивото на съдействие е ниско.
 (13)
 В съответствие с член 17, параграф 1 от основния регламент Комисията подбра временна извадка от един производител и две групи производители с най-голям капацитет и износ за Европейския съюз. Двама от избраната група дружества също така са продавали значителни количества на вътрешния пазар на КНР. Тази извадка обхвана 69 % от отчетения обем износ за Европейския съюз през периода от 1 октомври 2018 г. до 30 септември 2019 г. Въпросникът за износителите беше достъпен онлайн (9) в деня на започване на прегледа и връзката към уебсайта беше изпратена на всички заинтересовани страни. Включените в извадката дружества разполагаха с 30 дни, за да представят отговорите на въпросника.
 (14)
 Една група и един производител, включени в извадката, обаче решиха да не оказват повече съдействие. Поради това Комисията реши да продължи разследването си въз основа на всички останали оказали съдействие дружества (две дружества и една група дружества). Скоро след като бяха информирани от Комисията, че всички оказали съдействие дружества износители трябва да попълнят въпросника за производителите износители, двама производители износители прекратиха съдействието си. Само една група производители износители представи изискваната информация. Тази група представлява около [45 %—65 %] от целия износ на КНР за Съюза.
 1.5.2. Изготвяне на извадка от несвързани вносители
 (15)
 За да реши дали е необходимо изготвянето на извадка и — ако случаят е такъв — да направи подбор за нея, всички известни вносители/дистрибутори бяха приканени да попълнят формуляра за включване в извадката, приложен към